Diari Oficial de la Generalitat Valenciana


Sumari del DOGV 9511, del 13-01-2023 (2023/195)

RESOLUCIÓ de 10 de gener de 2023, del director general de l'Institut Valencià de Finances, per la qual s'acorda la modificació de la Línia de Finançament «IVF AFI - Liquiditat Pime & Autònom»
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/195


Data del document
:   10-01-2023

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de gener de 2023, del director general de l'Institut Valencià de Finances, per la qual s'acorda la modificació de la Línia de Finançament «IVF AFI - Liquiditat Pime & Autònom» [2023/195]  
Antecedents  
Primer. Mitjançant Resolució del director general de l'IVF de 14 de gener de 2022, publicada en el DOGV Núm. 9260, de data 20 de gener de 2022, rectificada mitjançant correcció d'errors publicada en el DOGV Núm. 9264, de data 26 de gener de 2022, es va convocar la Convocatòria de la Línia de Finançament Bonificat IVF AFI - Liquiditat Pime & Autònom.  
Posteriorment la convocatòria va ser modificada per Resolució de 13 de maig de 2022, del director general de l'IVF, publicada en el DOGV Núm. 9343, de data 19 de maig de 2022 i per Resolució de 2 d'agost de 2022, del director general de l'IVF, publicada en el DOGV Núm. 9414, de data 29 d'agost de 2022.  
Segon. Actualment s'ha evidenciat la necessitat d'ajustar les línies pressupostàries a les quals s'afectaran els imports corresponents a la bonificació de tipus d'interés i del tram no reembossable. Això suposa la necessitat de modificar l'article primer de la mateixa a fi d'ajustar aquestes qüestions.  
Per l'anteriorment exposat, resolc:  
  
Primer  
Modificar l'article 1 de la Convocatòria de la Línia de Finançament Bonificat IVF AFIN - Liquiditat Pime & Autònom referida en els antecedents de la present resolució que quedarà redactat conforme l'Annex 1 que s'adjunta.  
  
Segon  
La present modificació entrarà en vigor l'endemà de la seua publicació en el Diari Oficial de la Generalitat Valenciana, si bé s'aplicarà a les sol·licituds rebudes en 2022 pendents de resolució sobre la seua concessió o denegació.  
  
València, 10 de gener de 2023.- El director general de l'Institut Valencià de Finances: Manuel Illueca Muñoz.  
  
  
  
Annex 1  
  
Es modifica l'article primer de la Resolució del director general de l'IVF de 14 de gener de 2022, publicada en el DOGV Núm. 9260, de data 20 de gener de 2022 que quedarà redactat de la següent forma:  
  
«Primer. Disponibilitat pressupostària i origen del finançament  
1. A l'empara d'aquesta convocatòria l'Institut Valencià de Finances podrà atorgar finançament a tercers per un import màxim de 47.669.659 euros.  
2. El component d'ajuda dels préstecs, en concepte de bonificació del tipus d'interés i tram no reembossable, aquest últim per un valor màxim de 6.000.000 euros, es finançarà amb càrrec a tres línies pressupostàries diferenciades: d'una banda, la subvenció de capital concedida per la Conselleria d'Hisenda i Model Econòmic a l'Institut Valencià de Finances per a l'exercici 2022, a través la línia pressupostària X7384000, «Subvenció a l'ajuda al finançament de projectes empresarials», del programa 631.50 del Pressupost de la Generalitat Valenciana, amb una dotació pressupostària de 6.8 milions d'euros; d'altra banda, la subvenció de capital per import de 200.000 - que li ha sigut concedida per la Conselleria d'Habitatge i Arquitectura Bioclimàtica per a l'exercici 2022, i que apareix consignada en la línia pressupostària X1728000, «Pla ASTREA de foment d'actuacions sostenibles per a la transformació d'espais per a autònoms i micropimes», del programa 431.60, que s'utilitzarà en el marc d'aquesta convocatòria per a finançar únicament el tram no reembossable de les operacions de finançament de projectes d'adequació d'espais de treball; i finalment, b) la subvenció de capital concedida per l'Excel·lentíssim Ajuntament de València a l'Institut Valencià de Finances, per a operacions aprovades durant l'exercici 2022, amb una dotació pressupostària d'1.000.000 euros.  
3. El tram reembossable dels préstecs, per un valor mínim de 46.865.414 euros, es finançarà amb recursos propis de l'IVF.»